Ehdotus neuvoston asetus lopullisen tasoitustullin käyttöönotosta Australiasta, Indonesiasta ja Taiwanista peräisin olevien polyesteristä valmistettujen synteettikuitujen tuonnissa annetun neuvoston asetuksen (EY) N:o 978/2000 muuttamisesta /* KOM/2001/0212 lopull. */





Ehdotus NEUVOSTON ASETUS lopullisen tasoitustullin käyttöönotosta Australiasta, Indonesiasta ja Taiwanista peräisin olevien polyesteristä valmistettujen synteettikuitujen tuonnissa annetun neuvoston asetuksen (EY) N:o 978/2000 muuttamisesta (komission esittämä) PERUSTELUT Komissio ehdottaa kumottavaksi taannehtivasti lopulliset tasoitustullit, jotka otettiin käyttöön neuvoston asetuksella (EY) N:o 978/2000 muun muassa Taiwanista peräisin olevien polyesteristä valmistettujen synteettikuitujen tuonnissa. Liitteenä oleva luonnos neuvoston asetukseksi sisältää yksityiskohtaisia tietoja, jotka osoittavat, että tietyn tukijärjestelmän mukaisen tukimarginaalin laskutavan tarkistuksen perusteella Taiwania koskeva tukimarginaali on vähimmäistasoa. Ehdotettu Taiwanista peräisin olevaan tuontiin sovellettavien toimenpiteiden kumoaminen ei vaikuta Australiasta ja Indonesiasta peräisin olevaa tuontia koskeviin alkuperäisiin päätelmiin syy-yhteydestä, vahingosta ja yhteisön edusta. Ehdotus NEUVOSTON ASETUS lopullisen tasoitustullin käyttöönotosta Australiasta, Indonesiasta ja Taiwanista peräisin olevien polyesteristä valmistettujen synteettikuitujen tuonnissa annetun neuvoston asetuksen (EY) N:o 978/2000 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97 [1] ja erityisesti sen 15 artiklan, [1] EYVL L 288, 21.10.1997, s. 1. ottaa huomioon komission ehdotuksen, joka on tehty komission kuultua neuvoa-antavaa komiteaa, sekä katsoo seuraavaa: (1) Neuvoston asetuksella (EY) N:o 978/2000 [2] otettiin käyttöön lopullinen tasoitustulli Australiasta, Indonesiasta ja Taiwanista peräisin olevien polyesteristä valmistettujen synteettikuitujen tuonnissa. [2] EYVL L 113, 12.5.2000, s. 1. (2) Taiwanilaiset vientiä harjoittavat tuottajat ovat esittäneet ensimmäisen oikeusasteen tuomioistuimelle kaksi kannetta, jotka on suunnattu neuvostoa vastaan ja joissa pyydetään Euroopan yhteisön perustamissopimuksen 230 artiklan nojalla julistamaan neuvoston asetus (EY) N:o 978/2000 mitättömäksi. Näiden kanteiden myötä on käynyt selväksi, että asetuksessa (EY) N:o 978/2000 Taiwania koskevan tuen määrän määrittämisessä käytetyt menetelmät eivät kaikilta osin vastanneet yhteisön toimielinten myöhemmissä menettelyissä lähes samanlaisiin tietoihin soveltamaa tarkastelutapaa. Asetuksen mukaan yhden tietyn tukijärjestelmän, "verohuojennukset automaatiota ja saastumisen valvontaa edistävien laitteiden hankinnasta", todettiin mahdollistavan tasoitustullin käyttöönoton. Tasoitustullin käyttöönoton mahdollistavan tuen määrää koskevat laskelmat perustuivat kuitenkin menetelmiin, joita tarkistettiin myöhemmissä, Taiwanista peräisin olevan tietynlaisen polyeteenitereftalaatin tuontia koskevissa menettelyissä. Tältä osin viitataan muun muassa Taiwanista peräisin olevan tietynlaisen polyeteenitereftalaatin tuontia koskevan tukien vastaisen menettelyn päättämisestä annettuun komission asetukseen [3] ja neuvoston asetukseen [4]. Tässä tilanteessa päätettiin tarkistaa laskelmia, jotka koskevat tuen määrää Taiwanista peräisin olevassa tuonnissa, erityisesti sen määrittämiseksi, vaikuttaisiko menetelmien tarkistaminen huomattavasti kyseistä maata koskeviin päätelmiin. Kyseessä olevan tukijärjestelmän todettiin olevan käytössä ainoastaan Taiwanissa, eikä sitä näin ollen tarkasteltu osana Australiasta ja Indonesiasta peräisin olevan tuonnin tukemista koskevaa tutkimusta. [3] (EYVL L 199, 5.8.2000, s. 6); komission asetus (EY) N:o 1741/2000. [4] (EYVL L 301, 30.11.2000, s. 1); neuvoston asetus (EY) N:o 2603/2000. (3) Taiwania koskevan tarkastelun perusteella tuen määrän todettiin tarkistetuin menetelmin olevan vähimmäistasoa eli koko maata koskeva tuen määrä oli vähemmän kuin yksi prosentti. Tämän vuoksi Taiwanista peräisin olevien polyesteristä valmistettujen synteettikuitujen tuontiin sovellettavat tasoitustoimenpiteet olisi kumottava taannehtivasti. (4) Taiwaniin sovellettavien toimenpiteiden kumoamisen mahdollista vaikutusta Australiasta ja Indonesiasta tapahtuvaa polyesteristä valmistettujen synteettikuitujen tuontia koskeviin alkuperäisiin päätelmiin tarkasteltiin sen osalta, vaikuttaako Taiwanin tuen määrän vähimmäistasoa koskeva päätelmä kielteisesti vahinkoa, syy-yhteyttä ja yhteisön etua koskeviin päätelmiin. Päätelmänä oli, että varsinkin kun Australiasta ja Indonesiasta peräisin olevan tuonnin määrä ja markkinaosuus on kasvanut merkittävästi ja hinnan alittavuus on huomattavaa, kyseisistä maista peräisin olevaa tuontia koskevat alkuperäiset päätelmät pätevät edelleen, ON ANTANUT TÄMÄN ASETUKSEN: 1 artikla Muutetaan neuvoston asetus (EY) N:o 978/2000 seuraavasti: 1. Korvataan 1 artiklan 1 kohta seuraavasti: "1. Otetaan käyttöön lopullinen tasoitustulli CN-koodiin 5503 20 00 kuuluvien Australiasta ja Indonesiasta peräisin olevien karstaamattomien, kampaamattomien tai muuten kehruuta varten käsittelemättömien polyesteriä olevien synteettikatkokuitujen tuonnissa." 2. Korvataan 1 artiklan 2 kohta seuraavasti: "2. Jäljempänä nimettyjen yritysten tuottamien tuotteiden vapaasti yhteisön rajalla tullaamattomana -nettohintaan sovellettava tulli on tuotteiden alkuperämaan mukaan seuraava: 1) Australia >TAULUKON PAIKKA> 2) Indonesia >TAULUKON PAIKKA> 3. Korvataan 2 artiklan 1 kohta seuraavasti: "Kannetaan Australiasta peräisin olevassa tuonnissa asetuksella (EY) N:o 123/2000 käyttöön otetun väliaikaisen tasoitustullin vakuutena olevat määrät tällä asetuksella lopullisesti käyttöön otetun tullin suuruisina. Lopullisen tasoitustullin ylittävät vakuutena olevat määrät vapautetaan." 2 artikla Taiwanista peräisin olevassa tuonnissa neuvoston asetuksen (EY) N:o 978/2000 mukaisesti kannetut tasoitustullit palautetaan asianomaisille tuojille. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sen 1 artiklaa sovelletaan 13 päivästä toukokuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] Neuvoston puolesta Puheenjohtaja